افغانستان : دافغان پوليس په ډزو دنيټو دوه عسکر وژل شوي
دافغان پوځ ددريشۍ اغوستو کسانو له لوري ترسره شوؤ بريدونو کې د50ؤ څخه زيات افغان پوځيان هم وژل شوي دي. له دې وړاندې هم افغانستان کې دافغان پوځ او پوليسو دوردۍ اغوستو کسانو لخوا په بهرنو ځواکونو بريدونه ترسره شوي دي
په افغانستان کې ميشتو بهرنو ائتلافي ځواکونو وئيلي دي دنهې په ورځ جنوبي افغانستان کې دافغان پوليسو يونيفارم اغوستي يو تن دنيټو دوه عسکر وژلي دي. دنيټو لخوا دنهې په ورځ ددغه تازه بريد په اړه جاري شوي بيان کې نور تفصيلات نۀ دي ورکړل شوي او زياتوي چې دپيښې پلټنې روانې دي. افغاني چارواکي وائي چې دغه بريد دافغانستان دهلمند ولايت په نهر سراج اولسوالۍ کې رامينځته شوى ، خو هغوي هم په دغه اړه نور تفصيلات نۀ لري. دبهرنو ځواکونو سره دمرستې په اړه دولايتي دفتر ډائريکټر اسماعيل هوتک وائي چې مونږ دمرگ ژوبلې اطلاعات لرو. په هلمند ولايت کې په گڼ شمير کې امريکائي او برطانوي عسکر گمارل شوي دي. دائتلافي ځواکونو ترمخه سږکال دافغان پوځ يا پوليسو له لوري په دغه شان بريدونو کې خواؤشا 53 بهرني عسکر وژل شوي او هم ددغه شان يو شمير نورو پيښو پلټنې روانې دي. دافغان پوځ ددريشۍ اغوستو کسانو له لوري ترسره شوؤ بريدونو کې د50ؤ څخه زيات افغان پوځيان هم وژل شوي دي. له دې وړاندې هم افغانستان کې دافغان پوځ او پوليسو دوردۍ اغوستو کسانو لخوا په بهرنو ځواکونو بريدونه ترسره شوي دي. دهيواد په بيلا بيلو برخو کې دغه شان بريدونه دبهرنو ځواکونو او سيمه ييزو عسکرو ترمينځ بې باوري سيوا کوي. ټاکل شوې ده دکال 2014م تر اخرې به افغانستان څخه ټول بهرني عسکر اوځي او امنيتي ذمه وارۍ به افغان پوځ ته سپاري.